NELUMBIACEAE. rres. 
NELUMBONEAE. LINDL. 
NELUMBIUM. © suss. 
Sepala quatuor-quinque. Petala plurima, multiserialia, ad basim recep- 
taculi obconici carnoso-lignosi apice plano profunde foveolati inserta. Stamina 
 creberrima, ibidem inserta, multiserialia, filamentis teretiusculis supra anthe- 
ran adnatam linearem longitudinaliter dehiscentem in clavam cartilagineam 
productis. Ovaria in foveis receptaculi immersa, subglobosa, uni - biovulata. 
Stylus brevissimus. Stigma obtusum. Drupae in foveis receptaculi semiim- 
mersae, liberae, monospermae. Semen exalbuminosum. Embryo magnus, 
cotyledonibus coriaceis, plumula valde evoluta sacculo inclusa. 
Herbae perennes, aquaticae. ^ Caulis repens. Folia natantia, peltata, longe petiolata. 
Flores longe pedunculati, magni, speciosi, odorati. Drupae edules. 
NELUMBIUM TRANSVERSUM. PRESL. 
N. folüs transversis latissime emarginatis acuminatis concoloribus, petalis aequalibus obtusis 
- mucronulatis, receptaculo breviter obconico tereti. 
Habitat in insula Luzon. 
Folia transverse ovalia, peltata, multinervia, plana, margine apicem folii referente late emarginato mucronato, 
margine opposito laevius emarginato, adulta utrinque concolora, juvenilia violacea. Petioli pedunculique 
Jw squamuloso-scabri. Flos, ut videtur e sicco, ruber, N. specioso paulo minor. Sepala quinque, petalis 
po vix breviora. Petala plurima, aequilonga, aequalia, obtusa, mucronulata. Stamina aequalia, fertilia, 
caeterum generis. Receptaculum pollicare, Ovaria plurima. 
AN. specioso foliis transversis primo intuita differt. 
Ab hac specie et a N. specioso differt species in hortis communis et nomine N. speciosi obveniens, flore can- 
dido roseo -lineato insignis : 
Nelumbium Rheedii. 
N. foliis orbiculatis concoloribus, petalis aequalibus acuminatis, receptaculo longiuscule obconico angulato. 
Bem-tamara. Rheede hort. mal. 11. p. 61. t. 51. 
Habitat in India orientali; colitur in tepidariis. 
Flores ampli, speciosissimi, arillum nucis moschatae (Macis) debiliter spirantes; petala candida lineis (nervis) 
intense roseis crebris notata, sepalis fere triplo longiora; stamina aequalia fertilia, antheris linearibu, 
apice clavatis; receptaculum ultrapollicare; ovaria pauca. Flos horis matutinis a sexta usque ad octa- 
vam aperitur, deinde clauditur, antbesi tres quatuorve dies durante, 
Adsunt in herbario Haenkei folia Nelumbiaceae cujusdam in Luzonia ad portum Sorzogon reperta, quae 
excentrice peltata ovato-subrotunda obtusa et peltato-nervia sunt, nervo tamen medio (uti in Nym- 
phaeis quibusdam, e. g. Nymphaea pubescente, Loto et caet.) pinnatim ramoso, et quae petiolum squamuloso- 
scabrum habent, Ab omnibus Nymphaeae et Nupharis speciebus haecce folia insertione petioli et basi 
integra (non biloba) differunt. Interim, donec meliora innotescunt, huic speciei nomen Nelumbii? venosi 
impono, ‘ 
L * 
